OpenLLM-France/wikimedia huggingface dataset:
# Matsuyama

Matsuyama (松山市, Matsuyama-shi) és la capital de la prefectura d'Ehime, al nord-oest de l'illa de Shikoku, al Japó. És la ciutat més gran de l'illa i regió de Shikoku.
La ciutat és coneguda per les seves fonts termals (onsen), i en concret pel Dōgo Onsen, que és el balneari més antic del Japó. Entre els seus monuments destaca el Castell Matsuyama, al voltant del qual es va desenvolupar la ciutat. També és coneguda la ciutat per ser l'escenari de la novel·la Botxan, de l'escriptor Natsume Sōseki. Pel que fa a l'economia, la ciutat és un important centre comercial (indústries mecàniques, químiques, papereres i, sobretot, tèxtil i drassanes).

## Persones il·lustres

* Masaoka Shiki (1867 - 1902) poeta

## Ciutats agermanades

* Sacramento, Califòrnia, Estats Units d'Amèrica
* Friburg de Brisgòvia, Alemanya
* Pyeongtaek, Corea del Sud

## Referències

* ↑ «Matsuyama». Gran Enciclopèdia Catalana. Barcelona: Grup Enciclopèdia Catalana.
# Maurice Auslander

Maurice Auslander (Brooklyn, 3 d'agost de 1926 - Trondheim, 18 de novembre de 1994) va ser un matemàtic estatunidenc.

## Vida i obra

Auslander va néixer en una família de russos jueus immigrants. El seu germà petit, Louis Auslander, també va ser un reconegut matemàtic. Va estudiar a la Universitat de Colúmbia, en la qual es va graduar el 1949 i va obtenir el doctorat el 1954. Entre 1953 i 1957 va ser professor a les universitats de Chicago, de Michigan i de liInstitut d'Estudis Avançats de Princeton. El 1957 va ser nomenat professor de la universitat Brandeis, en la qual va romandre fins a la seva defunció el 1994. Tot i la seva llarga estada a Brandeis, també va ser professor visitant o invitat de diverses universitats d'Europa i Amèrica.
Auslander va publicar més d'un centenar d'articles científics o monografies, de les quals una quarantena llarga van ser editades el 1999 pels seus deixebles en un volum, agrupades segons els temes pels que més es va interessar: homologia i teoria d'anells, functors, algebres d'Artin i teoria de la representació.

## Referències

* ↑ Reiten, Smalo i Solberg, 1999, p. 450.
* ↑ Peskine, Reitten i Rossy, 1995, p. xv.
* ↑ Peskine, Reitten i Rossy, 1995, p. vii-x.

## Bibliografia

* Peskine, Christian; Reitten, Idun; Rossy, Hugo «Maurice Auslander 1926-1994» (en anglès). Notices of the American Mathematical Society, Vol. 42, Num. 4, 1995, pàg. 450-453. ISSN: 0002-9920.
* Reiten, Idun; Smalo, Sverre O.; Solberg, Oyvin. Slected Works of Maurice Auslander (en anglès). American Mathematical Society, 1999. ISBN 0-8218-0998-9.

## Enllaços externs

* O'Connor, John J.; Robertson, Edmund F. «Maurice Auslander» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Muñoz García, Amelia. «Maurice Auslander, el más viajero» (en castellà). Radio Sefarad. [Consulta: 4 setembre 2023].
# Mazeppa

«Mazeppa o Mazepa» té aquests significats:
* Toponímia:
** Mazeppa (Minnesota),
** Mazeppa (Pennsilvània),
** Mazeppa Township (Comtat de Wabasha), Municipi de Minnesota
** Mazeppa Township (Comtat de Grant), Dakota del Sud
** Parc nacional Mazeppa (Austràlia)
* Biografies:
** Ivan Stepànovitx Mazepa, també conegut com a Mazeppa, un hetman cosac ucraïnès
** Isaac Mazepa, polític ucraïnès
** Gailard Sartain, actor estatunidenc, conegut ocasionalment com a Dr. Mazeppa Pompazoidi
* Obres:
** Mazeppa (Byron), poema dramàtic escrit en 1819 per Lord Byron
** Mazeppa (Victor Hugo), poema de Victor Hugo inspirat en el de Byron
** Mazeppa (Brecht), poema de Bertolt Brecht
** Mazepa (Juliusz Słowacki), drama escrit en 1839 per Juliusz Słowacki
** Transcendental Étude No 4, estudi de piano de Franz Liszt
** Mazeppa (Liszt), obra per a orquestra de Franz Liszt
** Mazeppa (cantata), cantata escrita en 1862 per Michael W. Balfe amb text de Jessica Rankin
** Mazeppa (Pedrotti), òpera escrita el 1861 per Carlo Pedrotti
** Mazeppa (Txaikovski), òpera escrita el 1884 per Piotr Txaikovski
** Mazeppa (pel·lícula), pel·lícula francesa 1993
** Mazeppa (teatre), obra de 1856 de F. A. Brady
** Mazeppa, òpera escrita per Pyotr Petrovich Sokal'sky
** Mazeppa, melodrama escrit per J. M. Maurer el 18
** Mazeppa, òpera de Fitinhof-Schell, Boris de (1859)
# Mazeppa (Liszt)

Mazeppa, S.100, és un poema simfònic compost per Franz Liszt el 1851. És el número 6 del seu cicle de tretze Poemes simfònics escrits durant el període a Weimar. Narra la història d'Ivan Mazepa, que va seduir a una noble dama polonesa, per la qual cosa va ser amarrat nu a un cavall salvatge que el va transportar a Ucraïna. Allí, va ser alliberat pels cosacs i el van nomenar el seu hetman.
El mateix personatge havia inspirat a Victor Hugo a Els Orientals i a Lord Byron.
L'obra es va estrenar en el Teatre de la cort de Weimar el 16 d'abril de 1854.

## Estructura

El compositor segueix la narrativa d'Hugo per descriure el viatge de l'heroi a través de les vastes estepes en el primer moviment. La secció de cordes interpreta el tema principal, que es transforma i distorsiona amb sis cops dels timbals, que evoquen la caiguda del genet. Després d'un silenci, les cordes, el fagot i la trompa solista expressen la sorpresa de l'accidentat, ressuscitat per les trompetes en Allegro marziale. Els cosacs col·loquen a Mazeppa al capdavant del seu exèrcit (s'escolta una marxa) i el tema de l'heroi es trenca per acabar en la glòria.

## Referències

* ↑ Searle, 1970.
* ↑ Tranchefort, 1998, p. 903.

## Bibliografia

* Searle, Humphrey. «The Orchestral Works». A: Alan Walker. Franz Liszt: The Man and His Music. Nueva York: Taplinger Publishing Company, 1970. ISBN 0-8008-2990-5.
* Tranchefort, François-René. Guia da Música Sinfónica. 1.ª. Lisboa: Gradiva, 1998. ISBN 9-726-62640-4.
# Shubert

Shubert és una població dels Estats Units a l'estat de Nebraska. Segons el cens del 2000 tenia 252 habitants.

## Demografia

Segons el cens del 2000, Shubert tenia 252 habitants, 100 habitatges, i 64 famílies. La densitat de població era de 463,3 habitants per km².
Dels 100 habitatges en un 37% hi vivien nens de menys de 18 anys, en un 49% hi vivien parelles casades, en un 9% dones solteres, i en un 36% no eren unitats familiars. En el 31% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,2.
Per edats la població es repartia de la següent manera: un 31,7% tenia menys de 18 anys, un 7,5% entre 18 i 24, un 29,4% entre 25 i 44, un 18,7% de 45 a 60 i un 12,7% 65 anys o més.
L'edat mediana era de 36 anys. Per cada 100 dones de 18 o més anys hi havia 95,5 homes.
La renda mediana per habitatge era de 25.417 $ i la renda mediana per família de 35.625 $. Els homes tenien una renda mediana de 25.455 $ mentre que les dones 20.625 $. La renda per capita de la població era d'11.505 $. Aproximadament el 7,2% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shubert». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Shubert». American Fact Finder. Oficina del Cens dels Estats Units, 12-01-2010.
# NDD

NDD té els següents significats:
* Xarxa per a la Democràcia i el Desenvolupament (del seu nom en anglès Network for Democracy and Development), partit polític integrat a l'Aliança Democràtica de Birmània
* ndd també és el codi ISO 639-3 del nde-nsele-nta, llengua parlada a Nigèria
# Henriette Walter

Henriette Walter és professora emèrita de lingüística a la Universitat d'Alta Bretanya a Rennes, i directora del laboratori de fonologia a l'École pratique des hautes études a la Sorbona.
Ha editat nombroses obres de lingüística especialitzada i obres de divulgació.

## Publicacions

* en col·laboració amb André Martinet, Le dictionnaire de la prononciation française dans son usage réel, Droz, 1973.
* La phonologie du français, PUF, 1977.
* Le français dans tous les sens, prefaci d'André Martinet, Robert Laffont, 1988, ISBN 2253140015, (gran premi de l'Académie Française).
* Des mots sans-culottes, Robert Laffont, 1989
* Le dictionnaire des mots d'origine étrangère (amb Gérard Walter), Larousse, 1991
* L'aventure des langues en Occident, Robert Laffont, 1994 : una presentació accessible a les diferents llengües parlades a Europa, amb llur origen i evolució.
* L'aventure des mots français venus d'ailleurs, Robert Laffont, 1998 (Prix Louis Pauwels)
* Honni soit qui mal y pense, Robert Laffont, 2001 : interaccions entre francès i anglès.
# August Ferdinand Möbius

August Ferdinand Möbius (Schulpforta, Saxònia, Alemanya, 17 de novembre de 1790 – Leipzig, 26 de setembre de 1868), va ser un matemàtic alemany i astrònom teòric.
És molt conegut pel seu descobriment de la banda de Möbius, una superfície de dues dimensions no orientable amb solament un costat quan està immersa dins de l'espai euclidià tridimensional. Va ser descoberta independentment per Johann Benedict Listing gairebé simultàniament. Möbius va ser el primer a introduir les coordenades homogènies en geometria projectiva. La transformació de Möbius, important en geometria projectiva, no s'ha de confondre amb la transformació de Möbius de la teoria de nombres, que també duu el seu nom. Es va interessar també per la teoria de nombres i la important funció aritmètica de Möbius μ(n). També duu el seu nom la fórmula d'inversió de Möbius. Era descendent de Martí Luter.

## Referències

* ↑ Asimov, Isaac. «Möbius, August Ferdinand». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 200. ISBN 8429270043.
* ↑ «August Ferdinand Möbius». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* «August Ferdinand Möbius». Gran Enciclopèdia Catalana. Barcelona: Grup Enciclopèdia Catalana.
* O'Connor, John J.; Robertson, Edmund F. «August Ferdinand Möbius» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Crowe, Michael J. «Möbius, August Ferdinand». Complete Dictionary of Scientific Biography, 2008. [Consulta: 30 maig 2016].
* «August Ferdinand Möbius». Encyclopaedia Britannica. [Consulta: 30 maig 2016].
# Direct Stream Digital

Direct-Stream Digital ™ (DSD) és marca registrada de Sony Corporation i Phillips per referir-se a la tecnologia de registre i reconstrucció de senyals d'audiofreqüència emprada principalment en els suports d'àudio digital Super Audio CD (SACD) i caracteritzada per:
    * L'ús d'un tipus de codificació conegut com Modulació per densitat d'impulsos (PDM). La tecnologia de codificació emprada pels formats competidors (CD-Àudio i DVD-Àudio) es coneix com Modulació per impulsos codificats (PCM).
    * Fer ús extensiu de tècniques de Modelatge de soroll (conegut en anglès com Noise shaping), que permet reduir el soroll dins de la banda de audiofreqüències sacrificant a canvi les ultrasòniques.
S'han publicat treballs experimentals rigorosos que conclouen que no hi ha diferències audibles entre el format SACD (que utilitza la tecnologia DSD) i el suport d'àudio digital DVD-Audio.
També s'ha provat indistingible del seu competidor PCM d'alta resolució DVD-Audio.

## Referències

* ↑ Super Àudio Compact Disc: A Technical Proposal. Phiel·lips/Sony, 1997 [Consulta: 5 gener 2011]. «Còpia arxivada». Arxivat de l'original el 2007-02-24. [Consulta: 5 gener 2011].
* ↑ Meyer, Brad. Audibility of a CD-Standard A/D/A Loop INSERT INTO High-Resolution Àudio Playback. Volum 55, Número 9. Journal of the Àudio Engineering Society (Engineering Reports), 2007.
* ↑ Blechen, Dominik. DVD-Àudio versus SACD: Perceptual Discrimination of Digital Audio Coding Formats. Àudio Engineering Society Electronic Library, 2004.
* ↑ Blechen, Dominik. DVD-Àudio versus SACD: Perceptual Discrimination of Digital Audio Coding Formats. Àudio Engineering Society Electronic Library, 2004 [Consulta: 5 gener 2011]. Arxivat 2007-09-27 a Wayback Machine. «Còpia arxivada». Arxivat de l'original el 2007-09-27. [Consulta: 5 gener 2011].

## Vegeu també

* Mostreig digital
* Quantificació digital
* Teorema de mostreig de Nyquist-Shannon
* Soroll de quantificació
* Modulació Sigma-Delta
# Emmanuel Krivine

Emmanuel Krivine (Grenoble, 7 de maig de 1947) és un director d'orquestra francès.

## Biografia

Fill de mare polonesa i pare rus, va estudiar el violí quan era jove i va ser guanyador del Primer Premi al Conservatori de París, als 16 anys. Més tard va estudiar a l'Escola Reina Elisabeth de Brussel·les. Va deixar el 1981 de tocar el violí després d'un accident de cotxe.
Inspirat en una reunió amb Karl Böhm, Krivine va començar a desenvolupar interès en la direcció d'orquestra. Va ser el principal director invitat de l'Orquestra Filharmònica de Ràdio França de 1976 a 1983. Entre els anys 1987 i 2000, va ser director musical de l'Orquestra Nacional de Lió. També ha exercit el càrrec com a director musical de l'Orchestre des Jeunes Français durant onze anys.
El 2006, es va convertir en director musical de l'Orquestra Filharmònica de Luxemburg (OPL), amb un contracte inicial de tres anys, després d'haver estat el principal director invitat de l'orquestra el 2002. El maig de 2009, Krivine va estendre el seu contracte amb l'orquestra fins a la temporada 2014-2015.

## Referències

* ↑ «Scottish orchestra to benefit from the French connection» (en anglès). The Herald, 09-07-2014 [Consulta: 5 juliol 2015].
* ↑ Mattison, Ben (en anglès) Playbill Arts, 21-12-2005 [Consulta: 5 juliol 2015].
* ↑ «Gustavo Gimeno to be new Principal Conductor of the Orchestre Philharmonique du Luxembourg» (en anglès). Luxembourg Philharmonic Orchestra, 01-06-2014. Arxivat de l'original el 2014-08-08. [Consulta: 5 juliol 2015].
* ↑ «Gustavo Gimeno takes over Luxembourg Philharmonic Orchestra». Luxemburger Wort, 21-06-2014. Arxivat de l'original el 2014-07-15 [Consulta: 5 juliol 2015].

## Enllaços externs

* Luxembourg Philharmonic Orchestra French-language Biografia de Krivine Arxivat 2015-06-15 a Wayback Machine.
# Joan Llort i Amenós

Joan Llort i Amenós (Guimerà, Urgell, 1859-1913) va ésser un hisendat i delegat de l'Assemblea de Manresa (1892).

## Referències

* ↑ Ollé i Romeu, Josep M. Homes del catalanisme: Bases de Manresa: diccionari biogràfic. Barcelona: Rafael Dalmau, 1995. (Col·lecció Camí Ral; 6). ISBN 84-232-0484-7, p. 147.
# Hipòlit de Mèdici

Hipòlit de Mèdici (en italià: Ippolito de' Medici) (Urbino, Ducat d'Urbino 1511 - Itri, Estats Pontificis 1535) fou un membre dels Mèdici que va esdevenir cardenal i senyor de Florència entre 1523 i 1527.

## Orígens familiars

Va néixer el 1511 a la ciutat de Florència sent fill il·legítim de Julià de Mèdici-Nemours. Fou net per línia paterna de Llorenç el Magnífic i Clarice Orsini.

## Ascens al poder

A la mort del seu pare, ocorreguda el 1516 quan ell tenia tan sols cinc anys, fou educat pels seu oncle, el papa Lleó X, i pel seu cosí Giulio di Medici. Quan aquest últim fou nomenat papa amb el nom de Climent VII l'any 1523, Hipòlit fou nomenat el seu successor al capdavant de la República de Florència. El 1517 fou nomenat Arquebisbe d'Avinyó i després del setge de Florència (1529-1530) Climent VII afavorí el seu altre nebot Alexandre de Mèdici, sent enviat el 1535 Hipòlit en missió diplomàtica al Regne d'Hongria.
El 1535 fou nomenat ambaixador de Florència davant l'emperador Carles V del Sacre Imperi Romanogermànic, morint el 10 d'agost del mateix any a causa de paludisme (algunes fonts indiquen que va ser assassinat per Alexandre de Mèdici) a Itri, població situada al sud del Laci.

## Descendents

Tingué un fill il·legítim d'una relació amb Giulia Gonzaga, Asdrúbal de Mèdici (?-1565), el qual fou cavaller de l'Orde de Malta.

## Enllaços externs

* (italià) Riferimenti bibliografici su Ippolito de' Medici
* (italià) L'assassino del Cardinale Ippolito de' MediciArxivat 2006-05-08 a Wayback Machine.
# Huracà Gustav

Huracà Gustav va ser el segon huracà més destructiu de la temporada d'huracans de l'Atlàntic del 2008. La tempesta va ser el setè cicló tropical, el tercer huracà i el segon gran huracà de la temporada. Gustav va ocasionar seriosos desperfectes i morts a Haití, República Dominicana, Jaimca, les Illes Caiman, Cuba i els Estats Units. Gustav va causar almenys $6.600 milions (2008 USD) en danys. Gustav va provocar l'evacuació més gran registrada en la història dels Estats Units on 3 milions de persones fugien de l'huracà venidor.
Es va formar al matí del 25 d'agost de 2008 a 420 km al sud-est de Port-au-Prince, Haití, i ràpidament s'intensifica en una tempesta tropical a la tarda i en una huracà a principis del 26 d'agost. Més tard d'aquell dia va fer recalada a prop del poble haitià de Jacmel. Inundava Jamaica i devastava l'oest de Cubà, i posteriorment es movia a través del Golf de Mèxic.
S'estima que hi hagué un total de 153 morts que van ser atribuïts a Gustav en els Estats Units i el Carib. Les destrosses als Estats Units ascendiren als $4.300 milions (2008 USD) juntament amb un total de $2.100 milions a Cuba i $210 milions en danys a Jamaica.

## Referències

* ↑ «Jindal,, Landrieu Urge Congress Aid For Hurricanes Gustav, Ike». Bayoubuzz.com. Arxivat de l'original el 2009-08-04. [Consulta: 5 maig 2009].
* ↑ «Largest evacuation in US history — MSN India — News». News.in.msn.com, 01-09-2008. Arxivat de l'original el 2008-09-07. [Consulta: 5 maig 2009].
* ↑ Weissert, Will «Gustav swells to dangerous Cat 3 storm off Cuba». Associated Press [Consulta: 30 agost 2008]. Arxivat 2008-09-02 a Wayback Machine. «Còpia arxivada». Arxivat de l'original el 2008-09-02. [Consulta: 10 abril 2023].
* ↑ «Hurricane Gustav reaches Category 4 as it nears Cuba». CNN.com [Consulta: 30 agost 2008].
* ↑ «Tropical Weather Summary». National Hurricane Center, 01-12-2008. [Consulta: 1r desembre 2008].
* ↑ «Report on 2008 Hurricane Season in Cuba». World Meteorological Organization. [Consulta: 14 abril 2009].
* ↑ «Cuban storms damage 'worst ever'». BBC, 16-09-2008 [Consulta: 16 setembre 2008].
# Henvic

Henvic (en bretó Henvig) és un municipi francès, situat a la regió de Bretanya, al departament de Finisterre. L'any 2006 tenia 1.275 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.420 | 1.216 | 1.145 | 1.222 | 1.265 | 1.174 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | François Stephan | UMP |
| 2008- | Annick Corre-Gillet | |
# Holmesville

Holmesville és una població dels Estats Units a l'estat d'Ohio. Segons el cens del 2000 tenia 386 habitants.

## Demografia

Segons el cens del 2000, Holmesville tenia 386 habitants, 151 habitatges, i 104 famílies. La densitat de població era de 621 habitants/km².
Dels 151 habitatges en un 31,8% hi vivien nens de menys de 18 anys, en un 51% hi vivien parelles casades, en un 11,9% dones solteres, i en un 30,5% no eren unitats familiars. En el 27,2% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,07.
Per edats la població es repartia de la següent manera: un 24,1% tenia menys de 18 anys, un 9,6% entre 18 i 24, un 30,1% entre 25 i 44, un 23,1% de 45 a 60 i un 13,2% 65 anys o més.
L'edat mediana era de 38 anys. Per cada 100 dones de 18 o més anys hi havia 96,6 homes.
La renda mediana per habitatge era de 37.375 $ i la renda mediana per família de 39.375 $. Els homes tenien una renda mediana de 27.396 $ mentre que les dones 17.679 $. La renda per capita de la població era de 13.314 $. Aproximadament el 3,8% de les famílies i el 6,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Holmesville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Holmesville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Holmi (desambiguació)

«Holmi» té aquests significats:
* Química: El holmi és un element químic.
* Història:
** Holmi (Frígia) fou una ciutat de Frígia.
** Holmi o Holmoi fou una ciutat de la costa de Cilícia.
Viccionari
# Ich bin ein Pilgrim auf der Welt, BWV Anh. 190

Ich bin ein Pilgrim auf der Welt, BWV Anh. 190 (Soc un pelegrí del món) és una cantata perduda de Bach estrenada a Leipzig, probablement el 18 d'abril del 1729, per al dilluns de Pasqua. El text és de Picander i l'únic que es conserva és un fragment del quart moviment.

## Referències

* ↑ Dürr, 2005, p. 281.

## Bibliografia

* Dürr, Alfred. The Cantatas of J. S. Bach (en anglès), 2005.

## Enllaços externs

* «Cantata BWV Anh 190 Ich bin ein Pilgrim auf der Welt» (en anglès). Bach Cantatas, Data incorrecta.
# Hideaki Kitajima

Hideaki Kitajima (Narashino, Chiba, Japó, 23 de maig de 1978) és un exfutbolista japonès.

## Selecció japonesa

Hideaki Kitajima va disputar 3 partits amb la selecció japonesa.

## Enllaços externs

* National Football Teams
* Japan National Football Team Database
# Ignacio Zaragoza

Ignacio Zaragoza Seguin (24 de març de 1829 – 8 de setembre de 1862) va ser un militar mexicà reconegut com l'heroi de la famosa batalla de Puebla, que va tenir lloc el 5 de maig de 1862.

## Independència de Texas

Ignacio Zaragoza va ser el segon fill de Miguel Zaragoza Valdés, de Veracruz, i María de Jesús Seguin Martínez, de San Antonio de Béjar, qui era parent de Juan José Erasmo Seguín. Quan els rebels texans, recolzats pels Estats Units d'Amèrica, van guanyar la guerra d'independència de Texas, Miguel Zaragoza, que era soldat d'infanteria, es va mudar amb la seva família des de la ciutat Presidi de la Bahia d'Esperit Sant (avui Goliad, Texas), on havia nascut el seu fill Ignacio, a la ciutat de Matamoros en 1834, i posteriorment en 1844, a la ciutat de Monterrey, on Ignacio va entrar al seminari, no obstant això en 1846 va abandonar els estudis, convençut que no tenia vocació sacerdotal.

## Intervenció nord-americana

Quan els Estats Units d'Amèrica van envair Mèxic, en la coneguda Intervenció nord-americana a Mèxic, el jove Zaragoza va intentar allistar-se com a cadet, però va ser rebutjat.

## Revolució d'Ayutla

En iniciar-se la Revolució d'Ayutla en contra d'Antonio López de Santa Anna, Zaragoza s'hi va adherir, i des d'aquell moment va militar al costat dels liberals. En 1853 es va unir a l'exèrcit de Nou León amb el grau de sergent, i quan el seu regiment va ser incorporat a l'Exèrcit Mexicà, va ser promogut a capità.

## Guerra de Reforma

En 1860, Zaragoza i un petit nombre de combatents van lluitar a favor de la Constitució de 1857. Zaragoza va derrotar les tropes de Leonardo Márquez, situades a Guadalajara, Jalisco. Poc temps després, sota les ordres del general Jesús González Ortega va participar en la batalla de Calpulalpan, amb la qual es va donar fi a la Guerra de Reforma. A les ordres del president Benito Juárez, Zaragoza va servir com a secretari de Guerra des d'abril fins a octubre de 1861.

## Referències

* ↑ «Muerte del general Ignacio Zaragoza». Sedena. Arxivat de l'original el 2013-05-21. [Consulta: 9 abril 2012].e
* ↑ Ignacio Zaragoza a biografiasyvidas
* ↑ Acicalando una figura: GENERAL IGNACIO ZARAGOZA SEGUÍN Arxivat 2017-05-12 a Wayback Machine. per José Luis Juárez López

## Bibliografia

* "Zaragoza Seguín, Ignacio ". The Handbook of Texas Online. Retrieved July 1, 2005.